شەفەق نیوز/ سائیب خدر نۆێنەر پێکهاتەی ئەیزیدی، ئمڕوو
دووشەممە، راگەیان لە ووردەکاریەیل چەوپیکەفتنەگەی ژنە ئەیزیدیەگان ک رزگار بوینە
وەگەرد سێ سەرۆکایەتیەگەی عراق، وئاماژە کرد ک ئی ئەیزیدیەیلە وەگەرد پەرلەمان
عراق باس لە داناین یاساگەیان کردن.
خدر لە کۆنگرەیگ رۆژنامەوانی وەئامادەبوین ژمارەیگ لە ژنە
ئەیزیدیە رزگاربویەگان، وئاژانس شەفەق نیوز ئامادەی بوی وت: زنجیرەیگ لە چەوپیکەفتنەگان
لەلایەن رزگاربویەگان کریا لەباوەت بڕیگ لە ئەو باوەتەیلە ک تایبەتن وە خوەیان و
قوربانیە ئەیزیدیەگان، وئەرا هانداین فراکسیۆنە سیاسیەگان ئەرا داناین یاسای ژنە
رزگاربویە ئەیەزیدیەگان، ودیاریکرد ک زیاتر لە سێ هەزار رزگاربوی هەس هیچ مافیگ وەرنەگردنه.
نۆێنەر پێکهاتە ئەیزیدیەگان جەختکرد ک بایەدە یاسایگ
بوود ئەرا سزادان تاوانبارەیل و قەرەبووکرن خیزانەیل قوربانیەگان، وداوا لە ئەنجومەن
نوێنەرەیل کرد یەکلای داناین یاسای ژنە رزگاربویە ئەیزیدیەگان وەشیوەی زوییگ بکریەێد
و ئەو پەیمانەیلە ک ساسیەگان ئەرا رزگاربویەگان دانەسەی جیوەجی بکریەێد.
